Σίντι Ουλντ Σεΐχ Αμπνταλαχί

Ο Σίντι Ουλντ Σεΐχ Αμπνταλαχί (αραβικά: سيدى محمد ولد الشيخ عبد الله, Sidi Mohamed Ould Cheikh Abdallahi, 1938-2020) ήταν Μαυριτανός πολιτικός. Κέρδισε στις προεδρικές εκλογές της Μαυριτανίας στις 25 Μαρτίου 2007 κατά τον δεύτερο γύρο με 52,85% των ψήφων και 10 από τις 13 περιφέρειες. Ανέλαβε πρόεδρος στις 19 Απριλίου 2007 και κυβέρνησε ως την ανατροπή του σε πραξικόπημα του στρατού, στις 6 Αυγούστου του 2008.

 Προεδρία 
Στην πρώτη του ομιλία προς το έθνος, στις 29 Ιουνίου, ο Αμπνταλαχί αναφέρθηκε στα "σκοτεινά χρόνια" των ετών 1989–91, καταδικάζοντας τη βία της εποχής εκείνης. Επίσης, ανακοίνωσε το νομοσχέδιο κατά της δουλείας, το οποίο είχε εγκριθεί από την κυβέρνηση."Le Président de la République s'adresse à la Nation" , Agence Mauritanienne d'Information, 29 Ιουνίου 2007 . Το 2007 οι υποστηρικτές του ξεκίνησαν τις προσπάθειες για δημιουργία ενός κόμματος προσκείμενου σε αυτόν. Αντίθετα, οι επικριτές του εξέφρασαν φόβους για επιστροφή σε μονοκομματικό καθεστώς."Débat sur la création d'un parti présidentiel en Mauritanie", Panapress (Jeuneafrique.com), 16 Σεπτεμβρίου 2007 . Το κόμμα, με την ονομασία Εθνικό Σύμφωνο για τη Δημοκρατία και την Ανάπτυξη (Adil), ιδρύθηκε στις αρχές Ιανουαρίου του 2008."Formation du parti de la majorité "Adel" (Ere Nouvelle de la Démocratie et du Développement) et élection de ses instances provisoires" , Agence Mauritanienne d'Information, 5-1-2008 .

Στις 26 Σεπτεμβρίου του  2007, ενώ ο Αμπνταλαχί βρισκόταν στην έδρα των Ηνωμένων Εθνών, στη Νέα Υόρκη, συναντήθηκε με αντιπροσωπεία των Δυνάμεων της Αφρικανικής Απελευθέρωσης της Μαυριτανίας(FLAM). Ήταν η πρώτη φορά από την απαγόρευση του FLAM το 1986 που ένας Μαυριτανός Αρχηγός Κράτους συναντήθηκε με αυτό."Mauritanie: les FLAM rencontrent le président, une première depuis 1986", AFP (Jeuneafrique.com), 27 Σεπτεμβρίου 2007 .

 Ανατροπή σε πραξικόπημα 
Ο Αμπνταλαχί αντιμετώπισε οξύτατη πολιτική κρίση, όταν 48 βουλευτές του κυβερνώντος κόμματος αποσκίρτησαν ύστερα από πρόταση μομφής κατά της κυβέρνησης, ενώ η δυσαρέσκεια εναντίον του κλιμακώθηκε όταν αρνήθηκε τη συγκρότηση εξεταστικής επιτροπής για τον οικονομικό έλεγχο ενός ιδρύματος του οποίου ηγήθηκε η σύζυγός τουΈθνος , Πραξικόπημα στη Μαυριτανία, 6 Αυγούστου 2008..
Νωρίς το πρωί της 6ης Αυγούστου του 2008 ο Αμπνταλαχί αντικατέστησε ανώτερους αξιωματικούς του στρατού. Στις  9:20 π.μ. συνελήφθη στην οικία του από μέλη της Προεδρικής Φρουράς (BASEP), στη διάρκεια αναίμακτου πραξικοπήματος. Στην επίσημη ανακοίνωση αναφέρθηκε ότι ο πρόεδρος, ο πρωθυπουργός Γιαχία Ουλντ Αχμέτ Βαγκέφ και ο υπουργός Εσωτερικών είχαν συλληφθεί από στασιαστές αξιωματικούς του στρατού, άγνωστους στρατιώτες και ομάδα στρατηγών και είχαν τεθεί σε κατ' οίκον περιορισμό στο προεδρικό μέγαρο στη Νουακσότ."Coup in Mauritania as president, PM arrested", AFP, 6 Αυγούστου 2008."Troops stage 'coup' in Mauritania", BBC News, 6 Αυγούστου 2008."Coup under way in Mauritania: president's office" , Associated Press, 6 Αυγούστου 2008.Η κόρη του Αμπνταλαχί ανέφερε ότι άνδρες της προεδρικής φρουράς είχαν συλλάβει τον πατέρα της.Damien McElroy, "Mauritanian President under house arrest as army stages coup", Telegraph.co.uk, 6 Αυγούστου 2008. Οι πραξικοπηματίες ήταν αξιωματικοί του στρατού, μεταξύ των οποίων ο στρατηγός  Μοχάμαντ Ουλντ Αμπντέλ Αζίζ."Generals Seize Power in Mauritanian Coup" , The Media Line, 6 Αυγούστου 2008.. Ο βουλευτής Μοχάμεντ αλ Μουκτάρ ισχυρίστηκε ότι το πραξικόπημα είχε μεγάλη υποστήριξη από το λαό, καθώς ο Αμπνταλαχί ήταν επικεφαλής ενός "απολυταρχικού καθεστώτος."Ahmed Mohamed, "Renegade army officers stage coup in Mauritania" , Associated Press, 6 Αυγούστου 2008. Η χούντα ανακοίνωσε αργότερα τη διενέργεια προεδρικών εκλογών σε δύο μήνες και τη διατήρηση των κοινοβουλευτικών θεσμών (Βουλής και Γερουσίας).
Η χούντα απελευθέρωσε στις  11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό. in.gr  , Ελεύθερος αφέθηκε από τους πραξικοπηματίες ο πρωθυπουργός της Μαυριτανίας , 11 Αυγούστου 2008 Ο Αμπνταλαχί τέθηκε υπό κράτηση από τις δυνάμεις ασφαλείας στις 21 Δεκεμβρίου του 2008Ahmed Mohamed and Rukmini Callimachi, "Mauritanian president taken by security forces", Associated Press, 21 Δεκεμβρίου 2008. οδηγήθηκε στο Νουκακσότ και στη συνέχεια απελευθερώθηκε την ίδια ημέρα."Mauritania frees deposed leader", BBC News, 21 Δεκεμβρίου 2008.

 Συμφωνία 2009 
Στις 4 Ιουνίου του 2009 συμφωνήθηκε ανάμεσα στους στρατιωτικούς και στην αντιπολίτευση να μεταφερθούν οι εκλογές από τον Ιούνιο για τον Ιούλιο και να σταματήσει την εκστρατεία του ο Μοχάμεντ Ουλντ Αμπντέλ ΑζίζBBC News, Deal to end crisis in Mauritania, 5 Ιουνίου 2009.. Επίσης, με βάση την ίδια συμφωνία ο ανατραπείς πρόεδρος Αμπνταλαχί διόρισε νέο υπουργικό συμβούλιο με πρωθυπουργό ξανά τον Λαγκντάφ. Την ίδια ημέρα η στρατιωτική χούντα μετονομάστηκε από Ανώτατο Συμβούλιο του Κράτους σε Ανώτερο Συμβούλιο για την Εθνική Άμυνα και στις 27 Ιουνίου ο Αμπνταλαχί παραιτήθηκε και επίσημα. Ο προσωρινός πρόεδρος, Μπα Μαμαντού Μπαρέ, θα παραμείνει ως την ορκωμοσία του νικητή των προεδρικών εκλογών, οι οποίες θα γίνουν στις 18 Ιουλίου.

 Τελευταία χρόνια 
Ο Αμπντουλάχι αποσύρθηκε από την πολιτική ζωή. Υπέφερε από καρδιακά προβλήματα και πέθανε σε ηλικία 82 ετών σε ιδιωτική κλινική της Νουακσότ στις 22 Νοεμβρίου 2020.https://www.aa.com.tr/en/africa/former-mauritanian-president-dies-at-82/2052764 Ο πρόεδρος της χώρας Μοχάμετ Ουλντ Γκαζουανί ανακοίνωσε τριήμερο εθνικό πένθος.; 

 Παραπομπές 

Αμπνταλα